Nos magister Nicholaus de Murisaut, canonicus Cabilonensis et archipresbiter de Rosceio, notum facimus universis presentes litteras inspecturis, quod Alis, filia quondam dicti Rufi de Laval, de Noreux, in nostra presentia propter hoc constituta, sciens, prudens et spontanea, vendit, tradit, cedit, ac titulo pure et perfecte venditionis concedit venerabilibus ac religiosis viris domino abbati et conventui Cluniacensi, ipsorumque successoribus in perpetuum, quamdam domum cum penu et orto adjacenti eidem contiguo, debentem sex denarios Cluniacenses censu[s] domui de Besornay, sitam in villa dicta Noreux, inter domum Girardi Buphe, ex una parte, et domum Guidoneti Aury, ex altera, precio sexdecim librarum Viennensium, quas confitetur coram nobis dicta Alis se recepisse et habuisse a predictis religiosis viris integraliter in pecunia numerata; promittens etiam dicta Alis pro se et suis per prestitum coram nobis super sancta Dei euvangelia corporaliter sacramentum, etc.... (usque ad:) nichilominus obligando. Renunciat insuper coram nobis in hoc facto supradicta Alis, etc. In cujus rei testimonium, ad preces et instantiam supradicte Alidis, sigillum nostrum presentibus duximus apponendum. Datum anno Domini Mº CCº octuagesimo tercio, mense maii.